**Iarna care vine**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iarna care vine

..

Să nu te temi de iarna care vine,

Ca orice iarnă și asta-i trecătoare,

Să nu te temi, că vin și eu cu tine,

Spre primăvara noastră viitoare!

...

Ia clipele rămase și prinde-mă de mână,

Să pășim cuminți în absolut,

Vom petrece-apoi iarna împreună,

Iar sfârșitul iernii, ne fi-va început!

...

Să nu lăsăm iubito, nicio clipă

În iarna care vine să fie prinsă-n gheață,

Că veșnicia, cu blânda ei aripă,

Ne va cuprinde să ne țină-n viață!